Xhamia në Sllakoc të Epërm

Xhamia apo mesxhidi (nga arabishtja; Masjid) është një monument i trashëgimisë kulturore në fshatin Sllakoc i Epërm, Gjilan, Kosovë. Ky monument është i kategorisë "Arkitekturor", i miratuar me numër.

Përshkrimi

Mesxhidi në Sllakoc është i vitit 1770. Objekti është i ndërtuar me material të dobët. Vetëm themelet e mureve janë bërë me gurë, ndërsa vetë muret janë punuar nga shtylla druri të thurura me thupra, ndërsa më pas janë lyer me llaç balte, e mbi të një gëlqerosje. Sipërfaqja e sallës origjinale e vitit 1770 është 7.40 x 5.20m. Në vitin 1973, objekti është zgjeruar nga një aneks, i cili e ka rritur sallën për 2.60m, ndërsa një hajat i mbyllur që qëndron para sallës së hyrjes ka përmasat 3.20 me 7 m.
Tani sipërfaqja e Mesxhidit është 14,10 x 8,20m.

Salla e lutjeve ka 7 dritare gjithsej që e dritësojnë mirë brendësinë, ani pse lartësia e saj nuk i kalon 2.30m. Tavani i sallës i punuar nga dërrasat mbështetet edhe në katër shtylla mbi të cilat qëndron nga një arkitra tejpërtej gjatësisë së sallës.

Kulmi katërujës, i mbuluar me tjegulla pikon, ndërsa fasada e jashtme është prishur vende - vende. Prishje vërehen edhe në muret e aneksit, në hyrje të hajatit.

Në vitin 2014, me miratimin e Komisionit të MRKS, xhemati i këtij fshati, ka ndërtuar një minare tradicionale dhe objekti tani trajtohet si xhami. Minarja është e ndarë krejtësisht nga objekti, pra nuk ka ndonjë pikëtakim. 
Sipërfaqja e përgjithshme e truallit të mesxhidit është 10 ari. Në këtë xhami zhvillohet mësim-besimi.

 Shiko edhe 

 Xhamia e Madhe (Gjilan)

Lidhje të jashtme
Databaza e trashëgimisë kulturore të Kosovës 
 Referime 

Kategoria:Monumente kulturore në Gjilan
Kategoria:Xhami në Gjilan
Kategoria:Xhami në Kosovë